CELEX: 62014CN0114
Language: da
Date: 2014-03-10 00:00:00
Title: Sag C-114/14: Sag anlagt den 10. marts 2014 — Europa-Kommissionen mod Kongeriget Sverige

5.5.2014   
            
            
               DA
            
            
               Den Europæiske Unions Tidende
            
            
               C 135/26
            
         Sag anlagt den 10. marts 2014 — Europa-Kommissionen mod Kongeriget Sverige
   (Sag C-114/14)
   2014/C 135/31
   Processprog: svensk
   
      Parter
   
   
      Sagsøger: Europa-Kommissionen (ved J. Enegren og L. Lozano Palacios)
   
      Sagsøgt: Kongeriget Sverige
   
      Sagsøgerens påstande
   
   
               —
            
            
               Det fastslås, at Kongeriget Sverige har tilsidesat sine forpligtelser i henhold til artikel 132, stk. 1, litra a), og artikel 135, stk. 1, litra h), i Rådets direktiv 2006/112/EF (1) af 28. november 2006 om det fælles merværdiafgiftssystem, idet det ikke har fritaget posttjenester leveret af det offentlige postvæsen, og hertil knyttede leveringer af varer fra merværdiafgift, og idet det ikke har fritaget levering til pålydende værdi af postfrimærker, som kan anvendes til frankering på det nationale område, fra merværdiafgift.
            
         
               —
            
            
               Kongeriget Sverige tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Europa-Kommissionen har anlagt sag mod Kongeriget Sverige i henhold til artikel 258 TEUF af følgende grunde:
   Artikel 132, stk. 1, litra a), i direktiv 2006/112 bestemmer, at medlemsstaterne fritager levering af ydelser og dertil knyttede varer præsteret af det offentlige postvæsen.
   Artikel 135, stk. 1, litra h), i direktiv 2006/112 bestemmer, at medlemsstaterne fritager levering til pålydende værdi af postfrimærker, som kan anvendes til frankering.
   Kongeriget Sverige har tildelt Posten AB forsyningspligt, som medfører, at brugerne overalt på deres område til enhver tid har adgang til et udbud af posttjenester af nærmere fastlagt kvalitet til priser, der er overkommelige for alle brugere i overensstemmelse med artikel 3 i Europa-Parlamentets og Rådets direktiv 97/67/EF (2) af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet.
   Kommissionen er af den opfattelse, at Posten AB, som havde forsyningspligt i henhold til artikel 3 i direktiv 97/67, udgør et offentligt postvæsen i den forstand, hvori dette udtryk er anvendt i artikel 132 i direktiv 2006/112.
   Kongeriget Sverige har undladt at fritage de posttjenester, der leveres af Posten AB, samt levering til pålydende værdi af postfrimærker, som kan anvendes til frankering på det nationale område, fra merværdiafgift.
   
      (1)  EUT L 347, s. 1.
   
      (2)  EFT L 15, s. 14.